A white and gold logo with a building and text

AI-generated content may be incorrect.

**Совет за соработка меѓу Владата и граѓанското општество**

**ПРЕДЛОГ - ПРОГРАМА**

**за работа на Советот за соработка меѓу Владата и граѓанското општество**

**2025-2026 година**

Скопје, септември 2025 година

Врз основа на член 2 став (2) алинеја 12 од Деловникот за работа на Советот за соработка меѓу Владата и граѓанското општество бр.37-388/1 од 14.5.2018 година, бр.38-22/1 од 4.7.2019 година, бр.38-29/7 од 28.10.2019 година, бр.39-38/3 од 22.4.2021 година и бр.39- 41/3 од 3.6.2021 година, Советот за соработка меѓу Владата и грѓанското општество, на седницата одржана на 25.09.2025 година, донесе

**Програма за работа на Советот за соработка меѓу Владата и граѓанското општество**

**2025-2026 година**

1. Со оваа Програма се утврдуваат резултатите, активностите и тематските прашања кои што Советот за соработка меѓу Владата и граѓанското општество (во натамошниот текст: Советот) ќе ги разгледува и ќе развие насоки за подобрување во периодот септември 2025 година до 31 декември 2026 година вклучувајќи и временска рамка и потребни финансиски средства за реализација.

Програмата за работа на Советот се води од надлежностите на Советот согласно член 2 од Одлуката за формирање на Совет за соработка меѓу Владата и граѓанското општество и во тие рамки ги утврдува приоритетите и темите за дадениот период на опфат на Програмата. Воедно, приоритетите и темите го рефлектираат и Акцискиот план за спроведување на Стратегијата на Владата на Република Северна Македонија за соработка со и развој на граѓанското општество 2025-2028 година.

Во периодот 2025-2026 година, работата на Советот ќе биде насочена кон ефикасно и ефективно влијание на владините и секторските политики поврзани со околината во која се развива граѓанското општество, преку давање мислење по предлози на закони, стратегии, програми и други правни акти кои се однесуваат или влијаат на развојот и на делувањето на граѓанското општество, како и преку иницирање, донесување на нови или изменување и дополнување на постојните прописи за унапредување на правната и институционалната рамка за делување на граѓанските организации.

Советот континуирано ќе го следи спроведувањето на Стратегијата на Владата на Република Северна Македонија за соработка со и развој на граѓанското општество, со Акциски план 2025-2028, преку разгледување на периодични извештаи за напредокот на спроведувањето на Стратегијата и давање мислење на годишно ниво за реализација на овој стратешки документ.

Советот исто така ќе ја следи и анализира вклученоста на организациите во процесот на креирање на јавната политика и со својата работа ќе придонесува за подигање на свеста за промовирање на култура на соработка и партнерство преку изработка и спроведување на ефективни методи за консултирање и информирање на граѓанските организации за работата на Советот и унапредување на соработката со постојните ефективни тематски мрежи на граѓанските организации.

Во однос на финансиската одржливост на граѓанските организации којшто во изминатиот период е еден од главните предизвици за граѓанските организации, клучен фокус на Советот ќе биде унапредување на системот на државно финансирање на граѓанските организации вклучително и примената на Кодексот на добри практики за финансиска поддршка на здруженијата на граѓани и фондациите како и унапредување на даночната рамка за граѓанските организации.

Во следниот период во својата работа Советот ќе даде особен фокус на унапредување на комуникацијата со граѓанските организации и институциите, во вклучување и консултации на поширок круг на граѓански организации за прашања во надлежност на Советот и во промовирање на добри практики на меѓусекторска соработка. Во оваа насока, Програмата за работа се третира како динамичен документ кој по консултации со граѓанските организации и утврдените потреби може да се надградува и дополнува.

|  |  |  |  |
| --- | --- | --- | --- |
| **Надлежност на Советот:**   1. **Следење и анализа на јавната политика која влијае на околината во која се развива граѓанското општество** 2. **Предлагање иницијативи за донесување на нови или изменување и дополнување на постојните прописи за унапредување на правната и институционалната рамка за делување на организациите** | | | |
| **Активности** | **Очекувани резултати** | **Временска рамка** | **Буџет** |
| * 1. Организирање на тематски состаноци поврзани со спроведени анализи на јавната политика која влијае на околината во која се развива граѓанското општество (покрај подолу наведените конкретни закони и политики предвидени за дискусија) | Подобрена информираност, доставени предлози за политики што го унапредуваат граѓанското општество и навремено реагирање на политики што може да имаат негативно влијание врз соработката и развојот на ГО | По потреба (минимум две годишно) |  |
| * 1. Следење на годишни анализи на овозможувачката околина за развој на граѓанското општество (на пример: Годишен извештај од следењето на спроведувањето на Насоките за ЕУ поддршка за развој на ГО или Матрицата за мониторинг на овозможувачката околина за ГО) | aприл – јуни 2026 |  |
| 2.1. Идентификување на приоритетни прашања во однос на правната и институционална рамка за делување на организациите и поднесување иницијативи за измени на прописи врз основа на анализи и тематски состаноци | Предлог-иницијативи доставени до релевантните институции  Вклучување на предлог-иницијативите во годишните програми за работа на Владата и/или релевантните политики или стратегии | По потреба врз основа на заклучоци на седниците на Советот |  |

|  |  |  |  |
| --- | --- | --- | --- |
| **Надлежност на Советот:**   1. **Давање мислење по предлози на закони, стратегии, програми и други правни акти кои се однесуваат или влијаат на развојот и на делувањето на граѓанското општество** | | | |
| **Активности** | **Очекувани резултати** | **Временска рамка** | **Буџет** |
| * + 1. Изготвување на препораки за рамката на измени на Законот за здруженија и фондации     2. Давање мислење на предлог измените и дополнувањата на Законот за здруженија и фондации | Нормативно подобрување на околината во која се развива  граѓанското општество;  Усогласување на јавните политики со потребите на граѓанското општество | септември – октомври 2025  декември 2025 – јануари 2026 |  |
| 3.2.1. Изготвување на препораки за рамката на измени Законот за референдум и други облици за непосредно изјаснување на граѓаните  3.2.2. Давање мислење на предлог измените на Законот за референдум и други облици за непосредно изјаснување на граѓаните, со цел воведување можност за собирање потписи со користење на информатички средства | jуни - септември 2026  ноември – декември 2026 |  |
| 3.3.1. Изготвување на препораки за рамката за донесување на Закон за социјални претпријатија  3.3.2. Давање мислење по предлог Законот за социјални претпријатија | ноември 2025 – јануари 2026  април – јуни 2026 |  |
| 3.4.1. Изготвување на препораки за рамката на измени на Законот за донации и спонзорства во јавните дејности  3.4.2. Давање мислење по предлог Законот за донации и спонзорства во јавните дејности | октомври – ноември 2025  јануари – март 2026 |  |
| 3.5.1. Изготвување на препораки за рамката на измени на Законот за волонтерство  3.5.2. Давање мислење по предлог измените на Законот за волонтерство | ноември – декември 2025  март – мај 2026 |  |
| 3.6. Учество на јавни дебати и консултации по релевантни закони и политики |  | Во текот на целата година |  |

|  |  |  |  |
| --- | --- | --- | --- |
| **Надлежност на Советот:**   1. **Подигање на свеста за промовирање на култура на соработка и партнерство** | | | |
| **Активности** | **Очекувани резултати** | **Временска рамка** | **Буџет** |
| * 1. Организирање на најмалку 3 настани за промоција на учество и соработка (дебати, годишен форум, јавни дискусии, постојани комитети за одредени теми итн.) | Подобрена видливост и доверба во Советот  Подобрена информираност на ГО и на институциите за работата на Советот и потребата од взаемна соработка | Годишен форум- ноември 2026  Два настани во првото и третото тромесечје од 2026 | 450.000 ден. |
| * + 1. Кампања за информирање на граѓански организации за улогата на Советот     2. Информативни средби со ГО во секој плански регион | Подобрена информираност на ГО и нивно вклучување во работата на Советот | ноември 2025 – февруари 2026 | 300.000 ден. |
| * 1. Изработка и дистрибуција на информативни материјали |  | По потреба во текот на годината | 200.000 ден. |
| * 1. Презентирање на работата на Советот и важноста од поволна средина за ГО пред пратениците во Собранието на РСМ | Подобрена видливост и доверба во Советот  Подобрена информираност на Собранието за работата на Советот и потребата од взаемна соработка во унапредување на средината за работа на ГО | февруари 2026 | По потреба патни трошоци |
| Да се дополни согласно стратегијата за комуникации на Советот |  |  |  |

|  |  |  |  |
| --- | --- | --- | --- |
| **Надлежност на Советот:**   1. **Учество во подготовка и следење на Стратегијата на Владата за соработка со и развој на граѓанското општество и Акцискиот план за спроведување на Стратегијата** 2. Давање на годишно мислење на реализацијата на Стратегијата во 2025 | | | |
| **Активности** | **Очекувани резултати** | **Временска рамка** | **Буџет** |
| 5.1. Обезбедување поддршка при изготвување на показателите за следење на спроведувањето на Стратегијата и Акцискиот план | Ефективно и отчетно спроведување на Стратегијата со и развој на граѓанското општество | октомври - ноември 2025 |  |
| * 1. Разгледување на 4 квартални извештаи за спроведување на Стратегијата и давање мислење со предлози за подобрување на спроведувањето | Квартално |  |
| * 1. Давање на годишно мислење на реализацијата на Стратегијата во 2025   2. Последователни активности за постапување по мислењето на Советот (состаноци со институции, информација од релевантните институции и сл.) | јануари 2026  февруари – април 2026 |  |

|  |  |  |  |
| --- | --- | --- | --- |
| **Надлежност на Советот:**   1. **Следење и анализа на вклученоста на организациите во процесот на креирање на јавната политика** | | | |
| **Активности** | **Очекувани резултати** | **Временска рамка** | **Буџет** |
| 6.1. Анализа на извештаите од органите на државната управа за вклученоста на организациите во процесот на креирање политики | Зголемено и поквалитетно учество на граѓанските организации во креирањето политики | март – април 2026 |  |
| * + 1. Поднесување на препораки за унапредување на процесите     2. Поднесување на препораки и мислења за вклучувањето на ГО во носење на конкретни политики по информации доставени од ГО |  | март – април 2026  Тековно, по потреба |  |
| * 1. Учество на јавни настани за вклученоста на граѓанските организации во носењето одлуки |  | Минимум еден настан годишно |  |

|  |  |  |  |
| --- | --- | --- | --- |
| **Надлежност на Советот:**   1. **Давање предлози при планирањето на областите и специфичните приоритети за финансирање на активности на организациите од Буџетот на Република Северна Македонија, врз основа на елаборирана секторска анализа на надлежните органи на државната управа.** 2. **Разгледување на годишните извештаи на Владата и органите на државната управа за финансираните програми и проекти на организациите и давање препораки** | | | |
| **Активности** | **Очекувани резултати** | **Временска рамка** | **Буџет** |
| 8.1. Анализа на приоритетни области и давање предлози за буџетско планирање | Потранспарентно, поотчетно и поефективно користење на јавни средства за ГО |  |  |
| 8.2. Давање мислење и препораки за воспоставување на гарантен фонд за финансиска поддршка на граѓански организации | јануари – мај 2026 |  |
| 8.3.1. Давање мислење за досегашната примена на Кодексот на добри практики за финансиска поддршка на здруженијата на граѓани и фондациите и процесите што се применуваат во пракса.  8.3. Иницирање на трансформирањето на Кодексот на добри практики за финансиска поддршка на здруженијата на граѓани и фондациите во хоризонтален правно обврзувачки акт и давање препораки за ревидирање на одредбите за планирање на средствата | септември – октомври 2025  јануари – јуни 2026 |  |
| 9.1 Разгледување на годишните извештаи за финансирани програми | февруари 2026 |  |
| 9.1.1 Поднесување препораки за унапредување на финансирањето  9.1.2. Последователни активности за следење на постапувањето по препораките | февруари – март 2026  април – јуни 2026 |  |

|  |  |  |  |
| --- | --- | --- | --- |
| **Надлежност на Советот:**   1. **Постапување по предлози и иницијативи од граѓанските организации по прашања поврзани со овозможувачка средина за организациите** | | | |
| **Активности** | **Очекувани резултати** | **Временска рамка** | **Буџет** |
| * 1. Отворање канал за директна комуникација (е-пошта, формулар) за прибирање на иницијативи од граѓанските организации | Поголема отвореност и вклученост на ГО во работата на Советот | декември 2025 |  |
| * 1. Разгледување на доставени иницијативи и предлози од ГО |  | По потреба |  |
| * 1. Формулирање на ставови и препораки за релевантните институции |  | По потреба |  |

|  |  |  |  |
| --- | --- | --- | --- |
| **Надлежност на Советот:**   1. **Номинации на претставници на граѓанското општество во советодавни и работни тела** | | | |
| **Активности** | **Очекувани резултати** | **Временска рамка** | **Буџет** |
| * 1. Следење на постапките за објавување на јавни повици за номинирање на претставници и навремено споделување на повиците со ГО | Транспарентно и објективно номинирање на претставницни на ГО го советодавни и работни тела  Зголемено влијание на ГО во креирање политики | Континуирано |  |
| * 1. Објективна селекција |  |  |
| * 1. Транспарентна објава на номинациите |  |  |

|  |  |  |  |
| --- | --- | --- | --- |
| **Надлежност на Советот:**   1. **Усвојување на Годишен извештај за работата на Советот со соработка меѓу Владата и граѓанското општество и достава до Владата и јавноста за информирање** | | | |
| **Активности** | **Очекувани резултати** | **Временска рамка** | **Буџет** |
| 12.1 Разгледување и усвојување на Годишниот извештај за работата на Советот | Усвоен Годишен извештај за работата на Советот | февруари 2026 | / |
| 12.2. Годишен состанок со владини претставници на повисоко ниво за постигнувањата на Советот | Информирање на Владата за важноста на Советот и унапредување на соработката  Идентификување на теми за дијалог и унапредување за следната година | март 2026 | / |
| 12.3. Споделување на извештајот и информирање на граѓанските организации и јавноста за постигнувањата на Советот | Зголемена отчетноста и транспарентност на работата на Советот за соработка меѓу Владата и граѓанското општество  Идентификување на теми за дијалог и унапредување за следната година | март – април 2026  Континуирано информирање за работата на Советот |  |

|  |  |  |  |
| --- | --- | --- | --- |
| 1. **Континуирано работење на независен, репрезентативен, оперативен и ефективен Совет за соработка меѓу Владата и граѓанското општество** | | | |
| **Активности** | **Очекувани резултати** | **Временска рамка** | **Буџет** |
| * 1. Изготвување и усвојување на Комуникациска стратегија на Советот 2025-2028 | Ефективни методи за консултирање и информирање на граѓанските организации и на институциите за работата на Советот | ноември-декември 2025 | Поддршка од ЕУ Проект за техничка поддршка за подобрување на овозможувачката средина за граѓанските организации во РСМ |
| * 1. Изготвување и усвојување на План за комуникација на Советот | ноември – декември 2025 |  |
| * 1. Организирање на редовни средби со граѓанските организации и прибирање на предлози од ГО | Квартално ниво | 150.000 ден. |
| * 1. Изготвување на годишни извештаи од информирањето и вклучувањето на граѓанските организации (обврска на претставниците на граѓанските организации) | декември 2025  декември 2026 |  |
| * 1. Изготвување на информација за информирањето на институциите (обврска на претставниците на институциите) |  |  |  |
| * 1. Организирање на интерни работилници и обуки за јакнење на капацитетите на членовите на Советот | Оперативен и ефективен Совет |  | 500.000 ден. (евентуална поддршка од ЕУ проект за техничка поддршка) |

1. Оваа Програма влегува во сила со денот на нејзиното донесување.

|  |  |
| --- | --- |
| Бр. 33 -  2025 година | Претседателка на Советот за соработка  меѓу Владата и граѓанското општество |
| Скопје | Никица Кусиникова |